ดิสนีย์แคลิฟอร์เนียแอดเวนเจอร์

ดิสนีย์แคลิฟอร์เนียแอดเวนเจอร์พาร์ก (อังกฤษ: Disney California Adventure Park) โดยทั่วไปเรียกว่า ดิสนีย์แคลิฟอร์เนียแอดเวนเจอร์ (อังกฤษ: Disney California Adventure) แคลิเฟอร์เนียแอดเวนเจอร์ (อังกฤษ: California Adventure) หรือ ดีซีเอ เป็นสวนสนุกที่เมืองอนาไฮม์ รัฐแคลิฟอร์เนีย เป็นเจ้าของและดำเนินการโดยบริษัทเดอะวอลต์ดิสนีย์ ผ่านการดำเนินงานโดยบริษัทดิสนีย์เอ็กซ์พีเรียนส์ เป็นสวนสนุกที่สร้างโดยอิงประวัติศาสตร์และวัฒนธรรมของรัฐแคลิฟอร์เนีย ซึ่งสร้างจาการฉลองความประสบสำเร็จในธุรกิจของดิสนีย์ พิกซาร์ และมาร์เวล เปิดให้บริการเป็นครั้งแรกเมื่อวันที่ 8 กุมภาพันธ์ พ.ศ. 2544 เป็นสวนสนุกแห่งสองของดิสนีย์แลนด์รีสอร์ตถัดจากดิสนีย์แลนด์พาร์ก บูเอนาวิสตาสตรีท (Buena Vista Street) เป็นพื้นที่แรกที่เจอเมื่อเข้าไปในสวนสนุก เมืองนี้เป็นตัวแทนของลอสแอนเจลิสในช่วงทศวรรษ 1920 เมื่อวอลต์ ดิสนีย์มาถึงที่นั่นเป็นครั้งแรก คล้ายกับเมนสตรีท ยูเอสเอ ในดิสนีย์แลนด์พาร์ก มีร้านค้า ร้านอาหาร และระบบการคมนาคมขนส่ง ศูนย์กลางมีทางเข้าสู่ฮอลลีวูดแลนด์ และกริซลีพีก ในใจกลางของศูนย์กลางหรือที่รู้จักกันในชื่อวงเวียนคาร์เธย์ เป็นแบบจำลองของโรงละครคาร์เธย์ไซเคิล ซึ่งเป็นสถานที่ภาพยนตร์ดิสนีย์เรื่อง สโนว์ไวท์กับคนแคระทั้งเจ็ด เปิดตัวครั้งแรกในปี ค.ศ. 1937 นักท่องเที่ยวสามารถนั่งรถจากถนนบูเอนาวิสตา ไปยังจุดสิ้นสุดของฮอลลีวูดแลนด์บนรถทรอลเลย์เรดคาร์ โดยจอดที่ร้านกล้องคิงส์เวลล์ และร้านอาหารคาร์เธย์ไซเคิล รวมไปถึงร้านอาหารอื่น ๆ ในริมถนน ได้แก่ ตลาดมอร์ติเมอร์; ขนมรถเข็น; ไอศกรีมตักมือของคลาราเบลล์; และฟีดเดเลอร์, ไฟเฟอร์แอนด์แพรคติกคาเฟ่ ร้านค้าหลักริมถนน ได้แก่ ออสวอลด์, ไฟว์แอนด์ดิม, บิกท็อปทอยส์, ร้านกล้องคิงส์เวลล์ และเอเลียสแอนด์โค ฮอลลีวูดแลนด์ (Hollywood Land) ได้รับแรงบันดาลใจจากยุคทองของฮอลลีวูดในช่วงทศวรรษที่ 1930 ประกอบด้วยสถานที่ท่องเที่ยวที่สร้างจากภาพยนตร์ โทรทัศน์ โรงละคร และส่วนย่อยที่เรียกว่าฮอลลีวูดสตูดิโอ ซึ่งได้รับการออกแบบมาเพื่อให้ปรากฏเป็นฉากหลังของสตูดิโอที่ยังเปิดทำการอยู่ ที่พบในส่วนย่อยนั้นคือภาพยนตร์ 3 มิติ มิกกีพิลฟิลฮาร์เมจิก และ มอนสเตอร์สอิงค์ไมค์แอนด์ซัลลีย์ทูเดอะเรสคิว เครื่องเล่นดาร์กไรด์ที่สร้างจากตัวละครจากดิสนีย์และพิกซาร์ บริษัทรับจ้างหลอน (ไม่) จำกัด ดินแดนแห่งนี้ยังเป็นที่ตั้งของโรงละครไฮเปอเรียนขนาด 2,000 ที่นั่ง ซึ่งเพิ่งนำเสนอ โรเจอร์ส: เดอะมิวสิคัล เมื่อไม่นานมานี้ กริซลีพีก (Grizzly Peak) มีรูปแบบพื้นที่รกร้างว่างเปล่าและอุทยานแห่งชาติของรัฐแคลิฟอร์เนีย โดยมีการอ้างอิงถึงอุทยานแห่งชาติโยเซมิตี และเรดวุดโดยเฉพาะ เครื่องเล่นหลักคือ กริซลีริเวอร์รัน ซึ่งเป็นการล่องแก่งสไตล์โกลด์รัชรอบ ๆ ยอดเขา บริเวณใกล้เคียงคือ เรดวุดครีกชาเลนแรลl พื้นที่สนามเด็กเล่นที่มีองค์ประกอบจากภาพยนตร์ มหัศจรรย์หมีผู้ยิ่งใหญ่ (2003) และปู่ซ่าบ้าพลัง (2009) มีทางเข้าที่สามารถเข้าถึงได้เฉพาะแขกของดิสนีย์แกรนด์แคลิฟอร์เนียนโฮเต็ลแอนด์สปา กริซลีแอร์ฟิลด์ เป็นพื้นที่ย่อยภายในกริซลีพีก ซึ่งมีรูปแบบเป็นสนามบินในไฮเซียราส์ของรัฐแคลิฟอร์เนียในช่วงปลายทศวรรษ 1950 และต้นทศวรรษ 1960 เครื่องเล่นหลักของพื้นที่คือ โซอาริน (Soarin) ซึ่งจำลองการทัวร์เครื่องร่อนตามสถานที่ต่าง ๆ ในทิวทัศน์ และสถานที่สำคัญทั่วทั้งหกทวีปของโลก บริเวณนี้ยังมีร้านอาหารแบบบริการตนเอง สโมคจัมเปอร์กริลล์ รวมถึงร้านค้า และหอเฝ้าระวังไฟที่ตกแต่งอย่างสวยงาม พาราไดซ์การ์เดนส์ (Paradise Gardens) มีทางเข้าโดยตรงไปยังพิกซาร์ปิแอร์, ซานฟรานโซเคียวสแควร์ และกริซลีพีก บริเวณพาราไดซ์การ์เดนส์พาร์ก เป็นสถานที่โดดเด่นในการชมการแสดงทางน้ำ เวิลด์ออฟคัลเลอร์ และสำหรับถ่ายรูปโดยมีพิกซาร์ปิแอร์เป็นฉากหลัง เครื่องเล่นทั้งห้าของพาราไดซ์การ์เดนส์ ได้แก่ กู๊ฟฟี่สกายสกูล (Goofy's Sky School), ซิลลีซิมโฟนีสวิง (Silly Symphony Swings), จัมพินเจลลีฟิช (Jumpin' Jellyfish), โกลเดนเซเฟอร์ (Golden Zephyr) และเดอะลิตเติลเมอร์เมด ~ เอเรียลอันเดดอร์ซีแอดเวนเจอร์ (The Little Mermaid ~ Ariel's Undersea Adventure) พาราไดซ์การ์เดนส์ยังเป็นเจ้าภาพจัดงานเฉลิมฉลองตามฤดูกาลและวัฒนธรรมของรีสอร์ตตลอดทั้งปี การเฉลิมฉลองบางส่วน ได้แก่ การเฉลิมฉลองดิอาเดลอสมูเอร์โตส ในช่วงฤดูใบไม้ร่วง (มี 2 การแสดงคือ การเฉลิมฉลองทางดนตรีของโคโค และ มาริอาชีดิวาส) เทศกาลแห่งวันหยุด (ร่วมกับ "ดิสนีย์วีวานาวิแดดสตรีทปาร์ตี" และ "สุขสันต์วันหยุดของมิกกี้") และเทศกาลปีใหม่ทางจันทรคติ (กับ "ขบวนแห่ปีใหม่ทางจันทรคติของมู่หลาน") ขบวนพาเหรดและขบวนแห่ส่วนใหญ่ที่วิ่งผ่านสวนสนุกเริ่มต้นที่พาราไดซ์การ์เดนส์และเดินทางไปทางเหนือไปยังถนนบูเอนาวิสตาสตรีท ซานฟรานโซเกียวสแควร์ (San Fransokyo Square) ตั้งอยู่ระหว่างคาร์แลนด์ และพิกซาร์ปิแอร์ เป็นย่านริมน้ำที่ได้รับแรงบันดาลใจจากท่าเทียบเรือประมงของรัฐแคลิฟอร์เนีย ซานฟรานโซเกียว ดังที่เห็นในภาพยนตร์ของดิสนีย์ปี ค.ศ. 2014 เรื่อง บิ๊กฮีโร่ 6 เป็นการผสมผสานระหว่างเมืองซานฟรานซิสโกและโตเกียว ป้ายส่วนใหญ่ในจัตุรัสซานฟรานโซเกียวมีคำแปลเป็นภาษาญี่ปุ่น ร้านอาหารในพื้นที่ ได้แก่ กิราเดลลีโซดาฟาวเทนแอนด์ช็อกโกเลตช็อป, ลักกีฟอร์ตูคุกเกรี, อันต์แคสคาเฟ่ (บูแดงเบเกอรี), ริต้าทอร์ไบน์บลันเดอส์, โกซินาคูคามอนกาเม็กซิกันกริล และ พอร์ตออฟซานฟรานโซเกียวเซอร์เวียเซเรีย (บริษัทเบียร์คาร์ล สเตราส์) ร้านค้าในพื้นที่ ได้แก่ ตลาดซานฟรานโซเคียว คาร์สแลนด์ (Cars Land) เป็นดินแดนที่ออกแบบมาให้ดูเหมือนเมืองเรดิเอเตอร์สปริงส์จากภาพยนตร์เรื่อง 4 ล้อซิ่ง...ซ่าท้าโลก ของดิสนีย์และพิกซาร์ในปี ค.ศ. 2006 ในวันแข่งขันสำคัญของเมือง ที่ดินครอบคลุมพื้นที่ 12 เอเคอร์ (49,000 ม